tomron87/hebrew-wikipedia-sentences-corpus huggingface dataset:
73 אחוזים החזיקו בדת הנוצרית אורתודוקסית ו-26 אחוזים היו מוסלמים סונים.
ברסן שורר אקלים ממוזג יבשתי עם השפעה ממתנת מכיוון אגם פרספה המעניקה לו מאפיינים מסוימים של אקלים ים-תיכוני.
הטמפרטורה השנתית הממוצעת היא 10.2oc וערכי הקיצון הממוצעים נעים מ-21oc ביולי ועד 0.3oc בינואר.
אחוז הלחות השנתי הממוצע הוא 64 אחוזים.
רֶסֶן (גם ראשיית רכיבה) הוא שם של ראשייה (רתמה) שקושרים לראשה של בהמת רכיבה כך שהרוכב יוכל לשלוט בתנועתה.
הרסן נועד לכבול את המתג בפי הסוס.
חלק בלתי נפרד מהרסן הן המושכות שמחוברות למתג ובעזרתן הרוכב שולט בחיה.
השימוש ברסן נועד לשרת מספר מטרות, בהן:
אפשרות לבלום את הבהמה במקרה שהיא מאבדת שליטה.
אפשרות לכוון את הבהמה במקרה שהיא סוטה מהכיוון הרצוי.
חלק מהרסנים כוללים מכסי עיניים שנועדו להבטיח שהבהמה תשמור על מבט מרוכז קדימה לאורך כל הרכיבה.
רסנים אחרים לוחצים על השפה והלסת של הבהמה וכך מונעים ממנה לפתוח את הפה למטרות לא רצויות.
כמו כן ישנם רסנים שניתן לקשור אותם לאוכף כך שהבהמה לא תוכל להרכין את ראשה יותר מדי.
רסנים כאלו מיועדים בעיקר עבור סוסים שעליהם רוכבים ילדים קטנים החסרים את הכוח הפיזי להרים את ראשה של הבהמה.
הרסן עשוי בדרך כלל מפלדת אל־חלד.
רסן הסוררת היה אמצעי ענישה ששימש לעינוי והשפלה פומבית בשלהי ימי הביניים.
הרסן הוא מסכת ברזל שהולבשה על ראשה של הקרבן וכללה לשונית ממתכת שהוחדרה לפיה כשהיא נלחצת על לשונה ומונעת ממנה אפשרות דיבור.
לעיתים הלשונית הכילה גם קוצים ממתכת שהיו גורמים לפציעת הלשון כשהאישה ניסתה לדבר.
השימוש המתועד הראשון ברסן הסוררת נעשה בסקוטלנד בשנת 1567. גם באנגליה השתמשו בו כאמצעי ענישה כלפי "נשות מדנים ציבוריות", אך ככל הנראה לא היה מדובר בענישה חוקית.
בסקוטלנד בתי משפט פיאודליים ובתי דין כנסייתיים השתמשו בו בעיקר כאמצעי ענישה של נשים שנחשבו פטפטניות, גסות, וכחניות, או חצופות יתר על המידה.
במאות ה-16 וה-17 רווח אמצעי ענישה זה בסקוטלנד ובאנגליה.
בדרך כלל נענשו בעונש זה נשים מהמעמדות הנמוכים ולעיתים קרובות נשים שהואשמו בכישוף.
רסן הסוררת היה מולבש על ראשה של הקורבן, והיא הייתה מוצבת במקום ציבורי לשם השפלה פומבית, ולעיתים אף הייתה סופגת מכות.
במהלך המאה ה-16 התפשט השימוש ברסן הסוררת גם למדינות אחרות באירופה, כולל גרמניה, שם נהגו לתלות על הקרבן, בנוסף לרסן, פעמון מצלצל ממתכת, על מנת להגביר את ההשפלה הפומבית.
בבתי מחסה בגרמניה הוסיפו להשתמש באמצעי ענישה זה עד ראשית המאה ה-19. נעשה שימוש בסד גם בארצות הברית, ודווח על שימוש ברסן בווירג'יניה באמצע המאה ה-18 כלפי עבדים גברים ונשים שהושמו בסד.
במאה ה-18 נעשה שימוש ברסן למטרת ענישה של עבדים, כפי שתואר על ידי אולאודה אקוויאנו בספרו: "ראיתי שפחה שחורה מבשלת את ארוחת הערב, והאישה המסכנה הייתה עמוסה באכזריות בכל מיני מתקני ברזל.
במיוחד היה לה מתקן אחד על הראש שנעל את פיה חזק כל כך עד שבקושי יכלה לדבר, ולא יכלה לאכול או לשתות."
בשנת 1856 רסן הסוררת היה עדיין בשימוש כאמצעי ענישה בבולטון לה מורס לנקשייר שבאנגליה.
רסמוס סטלאן סיוסטט (בשוודית: Rasmus Stellan Sjöstedt; נולד ב-28 בפברואר 1992) הוא כדורגלן שוודי המשחק בעמדת הקשר האחורי.
סיוסטט התחיל את הקריירה שלו במחלקת הנוער של פריסטאנדס וכשהיה בן 15 הצטרף למחלקת הנוער של קאלמאר.
ב-21 באפריל 2012 סיוסטט ערך את הופעת הבכורה שלו בקבוצה הבוגרת בהפסד 1-0 נגד גפלה.
בינואר הושאל לפאלקנברג עד לסיום העונה.
בסיום העונה חתם בקבוצה לשנתיים.
ב-20 באוגוסט 2015 סיוסטט הבקיע את שער הבכורה שלו בקריירה בניצחון 0-4 נגד אסיריסקה במסגרת הגביע השוודי.
בינואר עזב לראשונה את שוודיה וחתם באריס לימסול מליגת העל הקפריסאית.
ב-2 ביולי 2017 חתם בהפועל חיפה, עמה זכה בגביע המדינה.
הוא נכנס כמחליף כשבע דקות לסיום ההארכה בניצחונה של חיפה 3-1 על בית"ר ירושלים במשחק הגמר.
ב-25 באוגוסט 2018 הבקיע סיוסטט את שער הבכורה שלו בהפועל חיפה בניצחון 5-0 על מכבי נתניה.
ב-16 באוגוסט 2019 חתם סיוסטס בפאנטוליקוס היוונית
ב-16 באוקטובר 2020, סיוסטט חתם בקאלמאר.
רסלמניה 35 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ טלוויזיה של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-7 באפריל 2019, באצטדיון מטלייף שבמזרח רד'רפורד, ניו ג'רזי.
האירוע היה האירוע ה-35 בסדרת אירועי רסלמניה.
שישה עשר קרבות התנהלו באירוע, כולל ארבעה שהתקיימו במופע המקדים לאירוע.
בקרב המרכזי, בקי לינץ' ניצחה את אלופת הנשים של Raw, רונדה ראוזי ואת אלופת הנשים של סמאקדאון, שארלוט פלייר בקרב משולש "המנצחת זוכה בהכל", והפכה לאלופה כפולה.
קרב זה של בטיסטה הסתמן כקרב הפרישה שלו.
רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי".
ב-5 בנובמבר 2018, חבילות טיולים לאירוע החלו להימכר; כרטיסים הוצעו למכירה ב-16 בנובמבר 2018, כשמחירו של כרטיס בודד נע בין 35 דולר ל-2,500 דולר.
האירוע רסלמניה 35 נערך ב-7 באפריל 2019, שש שנים לאחר רסלמניה 29, שנערכה באותו האצטדיון, ב-7 באפריל 2013.
שני השירים הרשמיים של האירוע היו "Work" בביצוע (שבוצע על ידי כריס קלאסיק) ו-"Love Runs Out" (שבוצע על ידי ואן ריפאבליק).
ב-11 במרץ בתוכנית Raw, המתאבקת אלכסה בליס התגלתה כמנחה של האירוע רסלמניה 35. שבוע לאחר מכן, אליאס הודיע שתהיה לו הופעה מוזיקלית במהלך האירוע.
כמיטב המסורת, האירוע רסלמניה 35 כלל מספר ידוענים אשר לקחו חלק באירוע.
ב-4 במרץ בתוכנית Raw, צמד הקומיקאים מייקל צ'ה וקולין ג'וסט מהתוכנית סאטרדיי נייט לייב הוצגו ככתבים המיוחדים לאירוע, ולאחר מכן נודע שהם יכנסו לקרב הבאטל רויאל על הגביע לזכר אנדרה הענק.
הזמרת ג'ואן ג'ט שרה את השיר "Bad Reputation" לרגל כניסתה של רונדה ראוזי לזירה.
יולנדה אדמס שרה את השיר "America the Beautiful" בתחילת האירוע הראשי של רסלמניה.
באירוע סאמרסלאם, בקי לינץ' ושארלוט פלייר היו מערבות בקרב משולש על אליפות הנשים של סמאקדאון, שכלל את האלופה דאז, כרמלה, ובו פלייר ניצחה וזכתה באליפות.
לאחר הקרב, לינץ' תקפה את פלייר; תקיפה זו ציינה את תחילת המעבר של לינץ' לדמות של "The Man" (בעברית: האיש).
באירוע גיהנום בכלוב, לינץ' ניצחה את פלייר וזכתה באליפות הנשים.
היא הגנה בהצלחה על התואר בקרב החוזר נגד פלייר באירוע אבולושן, שהיה קרב מי שעומדת אחרונה.
באירוע סדרת ההישרדות, לינץ' הייתה אמורה להתחרות נגד אלופת הנשים של Raw בקרב אלופה נגד אלופה.
לעומת זאת, לינץ' הוסרה מהקרב עקב פציעה שספגה במהלך תיגרה בתוכנית Raw שלפני האירוע מידיה של ניה ג'קס, בזמן שתקפה את ראוזי.
בתגובה, פלייר תפסה את מקומה של לינץ' בקרב המתוכנן, כשבקרב ביניהן, ראוזי ניצחה את פלייר כתוצאה מפסילה בשל תקיפות בלתי פוסקות מצד פלייר בעזרת מקל במבוק.
באירוע TLC: שולחנות, סולמות וכיסאות, ראוזי ביצעה את נקמתה, כשהפריעה בזמן קרב ה-TLC המשולש, במה שעזר לאסקה לנצל את המצב ולזכות באליפות.
באירוע רויאל ראמבל, לינץ' כשלה בניסיונה לזכות באליפות בחזרה בקרב שלה נגד אסקה, אך מאוחר יותר באותו הערב, היא נכנסה כמחליפה של לאנה הפצועה, כמספר ה-28 בקרב הרויאל ראמבל של הנשים, כשלבסוף היא ניצחה בו לאחר שהדיחה אחרונה את פלייר; לינץ' פצעה את הברך שלה במהלך האירוע.
זכייה זו זיכתה את לינץ' בבחירה על איזו אליפות נשים תרצה להתמודד ברסלמניה 35. לילה לאחר מכן בתוכנית Raw, לינץ' התעמתה עם ראוזי ולמעשה בחרה להתמודד מולה ברסלמניה על אליפות הנשים של Raw.
לילה לאחר מכן בתוכנית סמאקדאון, לינץ' סירבה לעבור בדיקה רפואית על הברך שלה לאחר שהתקוטטה עם פלייר.
בקרב זה שנערך באירוע פאסטליין, אלופת הנשים של Raw, רונדה ראוזי, פסלה את הקרב לאחר שתקפה את לינץ'.
כתוצאה מהפסילה, לינץ' ניצחה בקרב והתווספה לקרב ברסלמניה, שעתה הפך להיות קרב משולש.
ב-25 במרץ, נחשפה הידיעה שהקרב המשולש ישמש כקרב המרכזי של רסלמניה בפעם הראשונה בתולדות אירוע זה.
לילה לאחר מכן בתוכנית סמאקדאון, פלייר ניצחה את אסקה בקרב יחידים וזכתה באליפות הנשים של סמאקדאון.
ב-1 באפריל בתוכנית Raw, סטפני מקמהן שעקב הזכייה של פלייר באליפות הנשים של סמאקדאון, הקרב הפך להיות קרב "המנצחת זוכה בהכל", כלומר, מי שתנצח, תזכה בשתי האליפויות.
מאוחר יותר, רולינס התעמת עם האלוף האוניברסלי ברוק לסנר, שהגן בהצלחה על התואר באירוע הרויאל ראמבל נגד פין באלור.
לאחר תיגרה שפרצה בין השניים, רולינס בחר להתחרות נגד לסנר על האליפות האוניברסלית ברסלמניה.
ב-11 במרץ, לאחר שפול היימן הזכיר לרולינס את המפגשים הקודמים עם לסנר, רולינס הותקף על ידי שלטון בנג'מין, אחד מחבריו הוותיקים של לסנר מאוניברסיטת מינסוטה.
בנג'מין תקף את רולינס בעזרת שלושה מהלכים ג'רמן סופלקס, מה שהוביל לקרב בין השניים, שבו רולינס ניצח.
באירוע פאסטליין, הניו דיי (ביג אי, קופי קינגסטון ואקסבייר וודס) התעמתו עם וינס מקמהן כדי שקופי יקבל את הקרב שהובטח לו.
הם הצליחו לשכנע את וינס להוסיף את קופי לקרב על אליפות ה-WWE באירוע, שיהפוך לקרב משולש, ואמר שעליו להתכונן מהר כי הקרב הוא הקרב הבא.
לעומת זאת, בסופו של דבר, קינגסטון התחרה נגד הבר (סזארו ושיימוס) בקרב האנדיקאפ 2 נגד 1, והפסיד, בעוד שבריאן הגן על התואר בהצלחה.
יומיים לאחר מכן בתוכנית סמאקדאון, הניו דיי התעמתו פעם נוספת עם וינס מקמהן, וקינגסטון שאל מה הוא עוד צריך לעשות כדי לקבל קרב על אליפות ה-WWE.
בקרב ביניהם, בריאן ניצח את קינגסטון התשוש.
ב-26 במרץ, הניו דיי חשפו את מחשבותיהם לעזוב את ה-WWE, אך בסופו של דבר התעמתו עם וינס מקמהן, כשהפעם האחרון הודיע שאם ביג אי ווודס ינצחו בקרב גאונטלט זוגות, קינגסטון יקבל את קרב האליפות שלו נגד בריאן ברסלמניה.
ביג אי ווודס ניצחו בקרב זה, לאחר שגברו על הזוג האחרון, בריאן ורואן.
כתוצאה מכך, קינגסטון קיבל את קרב האליפות שלו ברסלמניה 35 נגד דניאל בריאן.
בפרק מספר 1000 לתוכנית סמאקדאון, שנערך ב-16 באוקטובר 2018, בטיסטה, שהתאבק לאחרונה ב-WWE בשנת 2014, ביצע את חזרתו לארגון כחלק מהאיחוד של קבוצת אבולוציה המיתולוגית.
במהלך הקטע, בטיסטה שיבח את חברו לקבוצה, טריפל H על כל הישגיו בקריירה, אך עקץ אותו בכך שהוא לא הצליח לנצח אותו; במהלך קריירת היחידים הראשונה של בטיסטה בשנת 2005, הוא ניצח את טריפל H בכל אחד משלושת המפגשים שלהם.
לאחר שבטיסטה אמר את הדברים האלה, השניים בהו האחד בשני לפני שהרוחות ביניהם נרגעו.
לעומת זאת, ב-25 בפברואר 2019 בתוכנית Raw, במסגרת חגיגות יום ההולדת ה-70 לריק פלייר, האחרון תוכנן להגיע אל הזירה כדי לחגוג עם חבריו לאורך השנים, אך הוא לא הופיע.
לפתע, המצלמה הופנתה אל מאחורי הקלעים, ושם היה ניתן לראות שבטיסטה תקף את פלייר.
בנוסף לכך, בטיסטה פנה לטריפל H בשאלה "האם השגתי את תשומת הלב שלך כרגע?".
ב-11 במרץ, השניים נפגשו פנים מול פנים, כשטריפל H נמצא בזירה, בעוד בטיסטה היה באזור רמפת הכניסה לזירה, כשלווה במאבטחים.
בטיסטה הסביר שהוא רוצה להתחרות בקרב האחרון שלו בקריירה נגד טריפל H, בתנאיו האישיים שלו.
הוא איתגר אותו לקרב ברסלמניה 35, וטריפל H נענה בחיוב לאתגר, אך מנגד, הודיע שהקרב ביניהם יהיה קרב ללא חוקים.
זהו יהיה הקרב השני ביניהם באירוע רסלמניה, כשהקרב הראשון ביניהם היה ברסלמניה 21, ובו בטיסטה גבר על טריפל H וזכה באליפות העולם במשקל כבד.
שבוע לאחר מכן, בטיסטה הסביר את השנאה שלו כלפי טריפל H, כזאת שהתחילה עוד בזמן קבוצת אבולוציה, ואמר שטריפל H ניצל אותו והמעיט בערכו.
ב-25 במרץ, טריפל H הקריא את המכתב שבטיסטה כתב לו ובו דרישה אחת אחרונה לקיום הקרב ביניהם, דרישה זו התגלתה שטריפל H יחויב להקריב את הקריירה שלו ולשים אותה על כף המאזניים, כך שבמידה ובטיסטה ינצח בקרב, טריפל H יוכרח לפרוש כמתאבק.
ב-11 במרץ בתוכנית Raw, חבר היכל התהילה, קורט אנגל, הודיע שהוא יערוך את קרב הפרישה שלו באירוע רסלמניה 35. שבוע לאחר מכן, אנגל אמר שיש המון יריבים שירצה להתחרות נגדם על הבמה הגדולה מכולם, אך רק אחד מהם הוא באמת רוצה להביס.
אנגל החליט ובחר את ברון קורבין ליריבו ברסלמניה, לאחר שהאחרון חתר תחתיו כדי להדיח אותו מעמדת הג'נרל מנג'ר של Raw ולהפוך לאחד כזה בעצמו.
באירוע היהלום שבכתר, שיין מקמהן זכה בגביע העולם של ה-WWE, לאחר שהחליף את המיז בגמר, שלא יכל להשתתף בו עקב תיגרה לפני הקרב.
לאחר מכן, המיז החל במרדף להקמת צמד עם שיין, בטענה שהם יכולים להפוך לצמד הטוב ביותר בעולם.
לאחר סדרת סירובים, שיין הסכים לציוות ביניהם וביחד הם זכו באליפות הזוגות של סמאקדאון באירוע הרויאל ראמבל.
הם הפסידו את חגורות האליפות באירוע תא ההדחות לאוסוס, ולא הצליחו להשיב אליהם את התואר באירוע פאסטליין; בשני הקרבות, המיז הוא זה שהוצמד לניצחון.
לאחר הקרב בפאסטליין, המיז ושיין, שהיו מאוכזבים מתוצאת הקרב, התחבקו ביחד עם אבא של המיז שישב בשורה הראשונה.
יומיים לאחר מכן בתוכנית סמאקדאון, שיין הסביר מדוע תקף את המיז.
הוא אמר שנמאס לו כבר להיות משומש על ידו, ושהוא יהנה להכות אותו שוב ברסלמניה 35. לאחר מכן, הוא קבע קרב בינו לבין המיז לאירוע רסלמניה 35. מיז הגיב ואמר שאנשים הזהירו אותו לגבי שיין, אך הוא לא הקשיב להם.
עוד אמר ששיין הוא נורא בדיוק כמו אביו, וינס מקמהן, והוא יביס את שיין ברסלמניה.
אז, המיז איתגר את שיין לקרב ספירות בכל מקום ביניהם, כששיין נענה בחיוב לאתגר זה.
במשך מספר שבועות, AJ סטיילס ורנדי אורטון התערבו האחד לשני במהלך ראיונות מאחורי הקלעים.
באירוע תא ההדחות, אורטון הדיח את סטיילס במסגרת קרב תא ההדחות על אליפות ה-WWE.
באירוע פאסטליין, לאחר שאורטון תקף את אליאס בעזרת מהלך הסיום שלו, ה-RKO, הוא בעצמו הותקף על ידי AJ סטיילס עם מהלך הפנומנל פורארם.
יומיים לאחר מכן בתוכנית סמאקדאון, אורטון השווה את קריירת ה-WWE שלו לקריירה של AJ סטיילס.
מנגד, סטיילס אמר שכל הדברים שאורטון קיבל פשוט ניתנו לו על מגש, עקב שם המשפחה שלו, בעוד שהוא נאלץ לעבוד בשביל הדברים שהוא השיג.
לאחר הטחת העלבות אחד בשני, סטיילס איתגר את אורטון לקרב ברסלמניה 35, ולבסוף הקרב הפך לרשמי.
באירוע פאסטליין, ריינס, דין אמברוז וסת' רולינס התאחדו כקבוצת "המגן" וניצחו את ברון קורבין, בובי לאשלי ודרו מקינטייר.
במהלך הקרב, המגן ביצעו על מקינטייר את מהלך הטריפל פאוורבומב על שולחן השדרנים.
לילה לאחר מכן בתוכנית Raw, ריינס היה אמור להתחרות נגד ברון קורבין בקרב החזרה שלו ל-Raw לאחר חמישה חודשים, אך הוא הותקף על ידי דרו מקינטייר.
שבוע לאחר מכן, מקינטייר איתגר את ריינס לקרב ברסלמניה 35 ולאחר מכן ניצח את רולינס בקרב יחידים.
ב-25 במרץ, לאחר שמקינטייר העלה את נושא הלוקמיה והמשפחה של ריינס, האחרון נענה לאתגר בחיוב וקרב ביניהם נקבע לאירוע.
באירוע פאסטליין, סמואה ג'ו הגן בהצלחה על אליפות ארצות הברית במסגרת קרב מרובע, לאחר שהכניע את ריי מיסטריו בעזרת מהלך הקוקינה קלאץ'.
יומיים לאחר מכן בתוכנית סמאקדאון, מיסטריו הצמיד את ג'ו לניצחון בקרב זוגות.
שבוע לאחר מכן, נקבע קרב בין ג'ו לבין מיסטריו ברסלמניה 35.
באירוע תא ההדחות, The Boss 'N' Hug Connection (ביילי וסשה בנקס) זכו באליפות זוגות הנשים של ה-WWE בקרב תא ההדחות זוגות אשר קבע את האלופות הראשונות.
הן הודיעו שהן יגנו על חגורות האליפות במותגים Raw, סמאקדאון ו-NXT.
באירוע פאסטליין, הן הגנו בהצלחה על חגורות האליפות נגד ניה ג'קס וטמינה.
יומיים לאחר מכן בתוכנית סמאקדאון, The IIconics (בילי קיי ופייטון רויס) איתגרו את האלופות לקרב על התואר.
שבוע לאחר מכן בתוכנית Raw, חברת היכל התהילה, בת' פיניקס, חזרה מהפרישה כדי לאחד את הצמד The Divas of Doom ביחד עם נטליה ולאתגר את ביילי ובנקס לקרב על חגורות האליפות ברסלמניה 35. לילה לאחר מכן בתוכנית סמאקדאון, האייקוניות גברו על ביילי ובנקס בקרב שאינו היה על התואר.
שבוע לאחר מכן בתוכנית Raw, לאחר שביילי ובנקס טענו שהן יגנו על חגורות האליפות כנגד כל זוג, נקבע קרב לרסלמניה 35 שבו הן תגנה על חגורות אליפות זוגות הנשים של ה-WWE נגד ג'קס וטמינה, הדיוות של דום והאייקוניות בקרב זוגות מרובע.
באירוע תא ההדחות, פין באלור ניצח את בובי לאשלי וליאו ראש בקרב האנדיקאפ 2 נגד 1 וזכה באליפות הבין יבשתית.
לאשלי הצליח להשיב לעצמו את התואר ב-11 במרץ בתוכנית Raw, לאחר עזרה מצידו של ראש.
ב-25 במרץ, תנאי לקיום קרב חוזר על האליפות הבין יבשתית הוצב, כשבאלור היה צריך לנצח את לאשלי וראש בקרב האנדיקאפ כדי להשיג את הקרב ברסלמניה 35. עקב אי יכולתו של ראש להתחרות בקרב, הוא הוחלף בג'ינדר מהאל.
באלור הצליח לנצח את לאשלי ומהאל בקרב האנדיקאפ כדי להשיג את הקרב שהובטח לו על האליפות הבין יבשתית נגד לאשלי ברסלמניה 35.
ב-2 באפריל בתוכנית סמאקדאון, המנחה של רסלמניה 35, אלכסה בליס, הודיעה לאוסוס (ג'יי אוסו וג'ימי אוסו), שהמעשה שלהם לפרוש מקרב הגאונטלט נגד הניו דיי (ביג אי ואקסבייר וודס) בשבוע קודם לכן היה אצילי מבחינתה.
לאחר מכן, היא קבעה קרב לאירוע רסלמניה שבו הם יגנו על אליפות הזוגות של סמאקדאון נגד אליסטר בלאק וריקושט, הבר (סזארו ושיימוס) ורוסב ושינסקה נקאמורה בקרב זוגות מרובע.
ב-4 במרץ בתוכנית Raw, ברון סטרומן, נקלע לעימות עם צמד הקומיקאים מייקל צ'ה וקולין ג'וסט מהתוכנית סאטרדיי נייט לייב, כשהאחרון אמר שהיאבקות מקצועית היא לא אמיתית, מה שגרם לסטרומן לחנוק אותו.
שבוע לאחר מכן, הם ניסו להתנצל בפני סטרומן, כשהביאו לו במתנה מכונית חדשה, אך סטרומן מנגד, גרם לה נזק רב.
ב-18 במרץ, קרב באטל רויאל לזכרו של אנדרה הענק אושר באופן רשמי, כשסטרומן הכריז על כך שהוא ייקח חלק בקרב.
שבוע לאחר מכן, במסגרת הפינה "רגע של בליס", סטרומן איתגר את ג'וסט להיכנס לקרב הבאטל רויאל.
צ'ה הסכים בשבילו, ובנוסף ג'וסט אישר שגם צ'ה יתחרה בקרב.
כמנחה של רסלמניה 35, אלכסה בליס הפכה את ידיעה זו לרשמית כשג'וסט וצ'ה ייקחו חלק בקרב הבאטל רויאל.
ב-29 במרץ, נוספו לקרב 26 משתתפים נוספים.
ב-29 במרץ, נודע דרך האתר הרשמי של ה-WWE, שקרב הבאטל רויאל נשים של רסלמניה יתקיים באירוע רסלמניה 35, מה שהפך את קרב זה לקרב שנתי המאפיין את האירוע בדיוק כמו קרב הבאטל רויאל לזכרו של אנדרה הענק.
בנוסף, האתר חשף 13 משתתפות אשר תיטולנה חלק בקרב.
ב-1 באפריל, הריבייבל (דאש ויילדר וסקוט דוסון) הגנו בהצלחה על אליפות הזוגות של Raw נגד אליסטר בלאק וריקושט כתוצאה מספירת חוץ.
לאחר מכן, קורט הוקינס וזאק ריידר איתגרו את הריבייבל לקרב על חגורות האליפות ברסלמניה 35, קרב שהפך לרשמי.
קצת לפני שהאירוע החל, דווח שהקרב הועבר להיות חלק מהמופע המקדים לאירוע.
ארבעה קרבות התקיימו במהלך המופע המקדים, שנמשך שעתיים.
בקרב הראשון, באדי מרפי הגן על אליפות ה-WWE במשקל קל נגד טוני ניס.
בסיום, ניס ביצע על מרפי את מהלך הסיום שלו, הרנינג ניס, ולאחר מכן הצמיד אותו לניצחון והפך לאלוף ה-WWE במשקל קל החדש.
אז, נערך קרב הבאטל רויאל נשים.
בסיום, שרה לוגאן חשבה שניצחה בקרב לאחר שהדיחה את אסקה.
לעומת זאת, כרמלה, שלא הודחה מהקרב, נכנסה לזירה, הדיחה את לוגאן מהזירה לאחר שביצעה עליה את מהלך הסופר קיק וניצחה בקרב.
לאחר מכן, הריבייבל (דאש ויילדר וסקוט דוסון) הגנו על אליפות הזוגות של Raw נגד קורט הוקינס וזאק ריידר.
בסיום, דוסון ביצע על הוקינס את מהלך הבריינבאסטר מחוץ לזירה ולאחר מכן גלגל אותו בחזרה לזירה.
לפתע, הוקינס שהראה סימני חוסר הכרה, הצמיד את דוסון לניצחון שהקנה לו ולריידר את הזכייה באליפות הזוגות של Raw.
ניצחון זה קטע רצף של 269 קרבות, שבהם הוקינס הפסיד.
הקרב האחרון במסגרת המופע המקדים לאירוע היה קרב הבאטל רויאל על הגביע לזכר אנדרה הענק.
במהלך רוב הקרב, הכתבים של רסלמניה, קולין ג'וסט ומייקל צ'ה התחבאו מתחת לזירה.
הם יצאו מתחת לזירה בחזרה כדי לעזור לג'ף ומאט הארדי להדיח את סטרומן, שמנגד הדיח את האחים הארדי ולאחר מכן את צ'ה וג'וסט, הדחות שהקנו לסטרומן את הניצחון בקרב הבאטל רויאל לזכר אנדרה הענק.
האירוע עצמו נפתח בהופעתה של מנחת אירוע רסלמניה 35, אלכסה בליס, אמרה שיש ביכולתה ליצור רגעי רסלמניה בכל זמן שרק תרצה.
היא יצרה אחד כזה כשהאלק הוגאן הגיע לפתע והלהיב את הקהל.
בסיום נאומו של האלק הוגאן, פול היימן החל לצעוד אל עבר הזירה.
הוא אמר שאם הקרב של ברוק לסנר לא יסגור את האירוע, אין לו טעם לשבת ולחכות עד שהקרב שלו יגיע.
לכן, הוא הודיע שברוק לסנר יגן על האליפות האוניברסלית נגד סת' רולינס בקרב הפותח של האירוע.
בזמן שרולינס נכנס אל הזירה ועוד לפני שהפעמון צלצל, לסנר תקף אותו.
לאחר שהקרב החל באופן רשמי, לסנר ביצע על רולינס מספר מהלכי ג'רמן סופלקס.
רולינס הצליח לעצור את סדרת המתקפות של לסנר כשחמק מניסיון מהלך הסיום של לסנר, ה-F5 ולאחר מכן דחף אותו אל עבר השופט.
דחיפה זו אפשרה לרולינס להכות את לסנר בעזרת מכה מתחת לחגורה.
לאחר מכן, רולינס ביצע על לסנר שלושה מהלכי סטומפ, שהספיקו לו כדי להצמיד את לסנר לספירת שלוש מלאה אשר הקנתה לו את הזכייה בתואר.
אז, AJ סטיילס התחרה נגד רנדי אורטון.
במהלך הקרב, אורטון ניסה לבצע על סטיילס את מהלך הסיום שלו, ה-RKO, אך סטיילס הצליח לחמוק מכך מספר פעמים.
כשלבסוף, אורטון הצליח לבצע על סטיילס את מהלך ה-RKO, סטיילס חמק מניסיון ההצמדה לשלוש של אורטון.
סטיילס ביצע על אורטון את מהלך הפנומנל פורארם מחוץ לזירה ואז בתוך הזירה, ולאחר מכן הצמיד אותו לניצחון.
בקרב שבא לאחר מכן, האוסוס הגנו על אליפות הזוגות של סמאקדאון בקרב זוגות מרובע נגד הבר (סזארו ושיימוס), נגד רוסב ושינסקה נקאמורה ונגד אליסטר בלאק וריקושט.
במהלך הקרב, סזארו ביצע על ריקושט את מהלך הג'יאנט סווינג במשך דקה שלמה, בזמן ששיימוס ביצע על ארבעה משתתפים שונים את מכות החזה המפורסמות שלו.
בסיום, האוסוס ביצעו על שיימוס את מהלך הדאבל סופרפליי ספלאש כדי לשמור בהצלחה על חגורות האליפות.
בקרב הרביעי, המיז התחרה נגד שיין מקמהן בקרב ספירות בכל מקום.
מוקדם בקרב, שיין התגרה במיז, כשהוא תפס את אביו של המיז שישב בשורה הראשונה בקהל.
מיז ושיין הכו אחד את השני ברחבי הקהל.
בסיום, מיז ביצע על שיין את מהלך הסופלקס מאזור עמדת המצלמות אל הרצפה.
לאחר מכן, The Boss 'N' Hug Connection (ביילי וסשה בנקס) הגנו על אליפות זוגות הנשים של ה-WWE בקרב זוגות מרובע נגד ניה ג'קס וטמינה, The IIconics (בילי קיי ופייטון רויס) ונגד The Divas of Doom (בת' פיניקס ונטליה).
בסיום, פיניקס ביצעה על ביילי את מהלך הסיום שלה, הגלאם סלאם, מהחבל העליון של הזירה.
קיי, שבזמן ביצוע המהלך, נגעה בפיניקס וגרמה לכך שהיא המתאבקת החוקית בקרב, זרקה את פיניקס מחוץ לזירה והצמידה את ביילי לניצחון שהקנה ל-IIconics את הזכייה בתואר אליפות זוגות הנשים של ה-WWE.
אז, דניאל בריאן הגן על אליפות ה-WWE נגד קופי קינגסטון.
בזמן שהיו מחוץ לזירה, רואן ניסה למנוע מקינגסטון להגיע לבריאן, אך חברי קבוצת הניו דיי, ביג אי ואקסבייר וודס, הגיעו ותקפו את רואן, ובעצם אפשרו לקינגסטון להכניס את בריאן בחזרה לזירה.
בריאן ביצע על קינגסטון את מהלך הברך הגבוהה ואז את מהלך ההכנעה שלו, הלבל לוק, אך קינגסטון הצליח לחמוק מהכנעה זו.
אז, קינגסטון ביצע על בריאן את מהלך הסיום שלו, "צרות בגן עדן", כדי לזכות באליפות ה-WWE.
זכייה זו הפכה אותו לאלוף הטריפל קראון ה-30 ואלוף הגראנד סלאם ה-20. ביג אי ווודס הציגו בפני קינגסטון את חגורת האליפות הישנה על פני חגורת האליפות של בריאן, שהייתה עשויה מחומרים אורגניים, וביחד עם ילדיו של קינגסטון הם חגגו עימו בזירה.
לאחר מכן, סמואה ג'ו הגן על אליפות ארצות הברית נגד ריי מיסטריו.
הקרב נמשך דקה אחת בלבד, כשמיסטריו הספיק לבצע על ג'ו את מהלך הסיום שלו, ה-619, אך בזמן שהוא קפץ על ג'ו, האחרון הפך זאת למהלך ההכנעה שלו, הקוקינה קלאץ', כדי לנצח בקרב ולשמור על האליפות בהצלחה.
בקרב שבא לאחר מכן, דרו מקינטייר התחרה נגד רומן ריינס.
מקינטייר שלט ברוב הקרב, אך לאחר שריינס חטף את ממקינטייר את מכת "נשיקת גלאזגו", הוא התנדנד אל החבל ואז ביצע על מקינטייר את מהלכי "אגרוף הסופרמן" והספיר, שהספיקו לו כדי לנצח בקרב.
אליאס הגיע וביצע את קטע הנגינה שלו.
אז, טריפל H הניח את הקריירה שלו על כף המאזניים נגד בטיסטה.
בתחילת הקרב, טריפל H משך באגרסיביות את עגיל האף של בטיסטה בעזרת צבת.
לאחר מכן, בטיסטה ניסה לבצע על טריפל H את מהלך הסיום שלו, הבטיסטה בומב, על שולחן השדרנים, לעומת זאת, טריפל H התחמק מכך וביצע על בטיסטה את מהלך הספיר.
בחזרה בזירה, בטיסטה ביצע על טריפל H את מהלך הספיר, אך לא הצליח לרשום הצמדה לספירת שלוש.
בטיסטה ביצע על טריפל H את מהלך הבטיסטה בומב, אך גם זאת לא עזר לבטיסטה לנצח בקרב.
בסיום, ריק פלייר הגיע לאזור הזירה ומסר לטריפל H פטיש.
בזמן שדעתו של בטיסטה הוסחה על ידי פלייר, טריפל H תקף את בטיסטה עם הפטיש, ביצע עליו את מהלך הסיום שלו, הפדיגרי ולאחר מכן הצמיד אותו לניצחון.
ניצחון זה גרם לכך שטריפל H הצליח לשמור על הקריירה שלו כמתאבק.
לאחר האירוע, בטיסטה פרש באופן רשמי מהיאבקות.
לאחר מכן, ברון קורבין התחרה נגד קורט אנגל בקרב הפרישה של אנגל.
קורבין ניצח בקרב לאחר שביצע על אנגל את מהלך הסיום שלו, ה-End of Days.
לאחר נאום פרישה קצר, אנגל נפרד מהקהל לצלילי מנגינת מוזיקת הכניסה שלו.
בקרב הלפני אחרון, בובי לאשלי הגן על האליפות הבין יבשתית נגד פין באלור, שהגיע בדמות הדמון שלו (שד).
לאשלי ביצע על באלור את מהלך הספיר אל מחוץ לזירה ובתוך הזירה, אך באלור הצליח לחמוק מהצמדה לספירת שלוש.
באלור ביצע על לאשלי את מהלך הסיום שלו, ה-Coup de Grâce, כדי להצמיד אותו ולזכות באליפות בפעם השנייה בקריירה שלו.
הקרב המרכזי היה קרב הנשים הראשון בהיסטוריה של רסלמניה אשר שימש כקרב מרכזי ובו בקי לינץ' התחרתה נגד אלופת הנשים של Raw, רונדה ראוזי ונגד אלופת הנשים של סמאקדאון, שארלוט פלייר, בקרב משולש שבו המנצחת זוכה בהכל.
בסיום, פלייר ביצע על ראוזי את מהלך ההכנעה שלה, הפיגר אייט לג לוק, שאותה לינץ' הצליחה לשבור.
לאחר מכן, ראוזי ולינץ' הטיחו את פלייר בשולחן שנמצא בצד הזירה.
ראוזי ביצעה על לינץ' את מהלך הפייפרס פיט, אך לינץ' הצליחה להפוך את מהלך זה לניסיון הצמדה, שבסופו היה מוצלח.
הצמדה זו של לינץ' סימנה את הפסד הבכורה של ראוזי ב-WWE כתוצאה מהצמדה.
בעקבות הניצחון, לינץ' זכתה גם באליפות הנשים של Raw וגם באליפות הנשים של סמאקדאון והפכה לאלופת הנשים הראשונה בהיסטוריה שמחזיקה בתארים אלו בו זמנית.
הביקורת השלילית העיקרית הופנתה לאורך הזמן של האירוע במלואו.
ביחד עם המופע המקדים, אורכו של האירוע עמד על 7 וחצי שעות, מה שהפך אותו לאירוע השלם וצפה הארוך ביותר של הארגון אי פעם.
העלילה של לינץ'-פלייר קיבלה ביקורת גם כן, על כך שהייתה דומה יותר מדי לעלילה של דניאל בריאן ברסלמניה 30 נגד ה-Authority, למרות שעלייתה לגדולה של לינץ' הייתה חיובית ווזכתה לתמיכה מהקהל.
בריאן קמפבל מה-CBS Sports, שיבח את הקרב בין דניאל בריאן לקופי קינגסטון על אליפות ה-WWE, ואמר ש"לאחר 11 שנים, אין צרות כלל לקינגסטון, אלא רק גן עדן.
המתאבק הוותיק ושליש מקבוצת הניו דיי זכה בניצחון שיזכר לדורות.
קינגסטון הוא המתאבק האפרו-אמריקאי השני שזוכה באליפות ה-WWE, ונדמה שעד לפני חודשיים זכייה זו לא הייתה כלל בתוכניות, אלא התצוגות בזירה והתמיכה הבלתי פוסקת מהקהל גרמו לדבר זה לקרות." הוא עוד שיבח את הקרב ספירות בכל מקום בין שיין מקמהן למיז, ואמר ש"זאת הייתה יצירת מופת אמנותית.
לא רק שהמיז הביא שנאה ואגרסיביות לקרב כדי לשמור על אביו ממקמהן, צוות הקריאטיב השתמש בצורה מבריקה בתחומי האצטדיון כדי להתאים את סוג הקרב למאבק ביניהם."
לילה לאחר מכן בתוכנית Raw, אלופת הנשים החדשה של Raw ושל סמאקדאון, בקי לינץ', הודתה לקהל על התמיכה בה ואמרה שהיא תחכה לרונדה ראוזי, כשהיא תרצה קרב חוזר נגדה.
לאחר מכן, היא הזהירה את כל מחלקת הנשים.
כשהיא התכוננה לצאת במעלה הרמפה אל כיוון מאחורי הקלעים, לייסי אוואנס הגיעה ותקפה את לינץ', כשלאחר מכן נגררה לקטטה עד שצוות השופטים הפריד ביניהן.
לילה לאחר מכן בתוכנית סמאקדאון, לינץ' אמרה שלמרות שהסופרסטאר שייק-אפ הוא בשבוע הבא, חובתה תהיה כפולה, כשהיא עדיין תשמש כאלופה של שני המותגים.
פעם נוספת כשהיא התקדמה אל כיוון היציאה, היא הותקפה על ידי אוואנס.
האלוף האוניברסלי החדש, סת' רולינס, הכריז שהוא ישמש כאלוף שיגן על התואר כנגד כל מתאבק.
הניו דיי קטעו אותו, ואלוף ה-WWE החדש, קופי קינגסטון, אמר שהוא צפה בזכייתה של בקי לינץ' באליפות הנשים של Raw ושל סמאקדאון, ומשום כך הוא רצה לאתגר אותו לקרב "המנצח זוכה בהכל" משלהם, כלומר, מי שינצח ביניהם, יזכה בשתי האליפויות.
הקרב ביניהם, ששימש כקרב המרכזי של אותה התוכנית, הסתיים בפסילה לאחר שהבר תקפו את קינגסטון.
רולינס עזר לקינגסטון להדוף את מתקפתם ולאחר מכן איתגר את הבר לקרב זוגות, שאותו רולינס וקינגסטון ניצחו.
לילה לאחר מכן בתוכנית סמאקדאון, הניו דיי חגגו את זכייתו של קינגסטון באליפות ה-WWE ברסלמניה, אך הם נקטעו על ידי הבר.
הם אמרו שהם תקפו את קינגסטון בתוכנית Raw, כדי להציל אותו מלאבד את חגורת האליפות לטובת רולינס.
אז, הם איתגר את הניו דיי לקרב שלושה נגד שלושה, כשהציגו את השותף שלהם, דרו מקינטייר.
בקרב זה, ששימש כקרב המרכזי של אותה התוכנית, הניו דיי ניצחו.
ברון קורבין חגג את ניצחונו על קורט אנגל בקרב הפרישה שלו.
אנגל קטע אותו ואיחל לו בהצלחה בהמשך הקריירה שלו.
כשהוא לחץ את ידו, הוא אמר שהוא מאחל לו מזל רע ולאחר מכן ביצע עליו את מהלכי האנגל סלאם ונעילת הקרסול.
לפתע, לארס סאליבן הגיע, ביצע את הופעת הבכורה שלו ברוסטר הראשי ותקף את אנגל.
משפחת מקמהן אפשרה לאליאס לבצע פעם נוספת את קטע הנגינה שלו שנקטע ברסלמניה על ידי ג'ון סינה.
רסלמניה 35 היה הרסלמניה הראשונה ב-19 השנים האחרונות שאנדרטייקר לא היה מעורב בו.
סמי זיין ערך את חזרתו מפציעה ואיתגר כל מי שנמצא מאחורי הקלעים לקרב.
האלוף הבין יבשתי החדש, פין באלור, נענה לאתגר בחיוב ואף הניח את התואר על כף המאזניים.
באלור ניצח והגן על התואר בהצלחה.
היריב של באלור ברסלמניה והאלוף לשעבר, בובי לאשלי, היה אמור להתחרות נגד דין אמברוז בקרב האחרון של אמברוז ב-WWE (משום שהאחרון לא החליט להאריך את חוזהו בארגון), אך קטטה ביניהם התפרצה והקרב לא התרחש באופן רשמי כלל.
במחלקת הזוגות, הריבייבל קיבלו הזדמנות להשיב לעצמם את אליפות הזוגות של Raw, שאותן הפסידו ברסלמניה 35 לקורט הוקינס וזאק ריידר, אך האחרונים הצליחו להגן על חגורות האליפות בהצלחה.
בתוכנית סמאקדאון, אליסטר בלאק, ריקושט ועלי ניצחו את רוסב, שינסקה נקאמורה ואנדרדה.
מאוחר יותר באותו הערב, האוסוס הגנו על אליפות הזוגות של סמאקדאון נגד ההארדי בויז.
ג'ף ומאט הארדי ניצחו את האוסוס והפכו לאלופי הזוגות החדשים של סמאקדאון.
לאחר הקרב, לארס סאליבן הגיע ותקף את ההארדי בויז.
בטוויטר, מנחת אירוע רסלמניה 35, אלכסה בליס, התגרתה באלופות זוגות הנשים לשעבר של ה-WWE, ביילי וסשה בנקס, על הפסדן ברסלמניה.
היא אמרה שהיא יכולה לנצח אותם לחוד ואף ביחד.
בתוכנית Raw, היא ניצחה את ביילי בקרב יחידים.
לילה לאחר מכן בתוכנית סמאקדאון, אלופת זוגות הנשים החדשות, האייקוניות, אמרו שהן ניצחו ברסלמניה כנגד כל הסיכויים.
עוד אמרו שהן תשמשנה כאלופות שתגנה על התואר כנגד כל זוג.
באותה התוכנית, הן ניצחו מתאבקות מקומיות מברוקלין העונות לשם, הברוקלין בלס (קאריסה וקריסטן).
מאחורי הקלעים, פייג' התראיינה, אמרה שהיא בחנה את האלופות החדשות והיא תביא לאלופות הזוגות תחרות יותר שוויונית בשבוע הבא.
זוכת קרב הבאטל רויאל נשים, כרמלה, חגגה את ניצחונה ביחד עם R-טרות'.
החגיגות של השניים נקטעו על ידי אלוף ארצות הברית, סמואה ג'ו, שתקף את טרות'.
ג'ו אמר שהוא ינצח כל טוען לכתר עתידי שרק יונח לפניו, ויעשה זאת מהר יותר מהזמן שניצח את ריי מיסטריו ברסלמניה.
זוכה קרב הבאטל רויאל לזכרו של אנדרה הענק, ברון סטרומן, הגיע והשניים ניהלו קטטה ביניהם.
שיין מקמהן שמח לאיד כשניצח את המיז ברסלמניה.
הוא אמר שמיז לא נמצא בתוכנית סמאקדאון, מכיוון שהוא השגיח על אביו.
הוא אישר מחדש שהוא ה"טוב בעולם" והצטלם עם גביע הטורניר שבו זכה.
הוא אף גרם לכרוז, גרג המילטון, להכריז שהוא ה"טוב בעולם" בקול רם עד שישתכנע שהוא באמת התכוון לכך.
בתוכנית 205 לייב, באדי מרפי קיבל קרב חוזר נגד טוני ניס על אליפות ה-WWE במשקל קל, אך ניס הצליח לנצח ולשמור על התואר בהצלחה.
לאחר מכן, מרפי הועבר לסמאקדאון כחלק מהסופרסטאר שייק-אפ.
24:45 14 ברון קורבין ניצח את קורט אנגל קרב יחידיםקרב הפרישה של אנגל.
טורניר על המועמדות לאליפות ה-WWE במשקל קל
רסלמניה 34 מידע ארגון WWE מותג (ים) Rawסמאקדאון205 לייב תאריך 8 באפריל 2018 עיר ניו אורלינס, לואיזיאנה אולם מרצדס-בנץ סופרדום מספר צופים 78,133סדרת אירועי שלם וצפה של ה-WWE:NXT TakeOverNew Orleansרסלמניה 34הרויאל ראמבלהגדול ביותרסדרת אירועי רסלמניה33רסלמניה 3435
רסלמניה 34 היה אחד מאירועי השלם וצפה של ארגון ההיאבקות האמריקאי ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-8 באפריל 2018, באצטדיון מרצדס-בנץ סופרדום שבניו אורלינס, לואיזיאנה.
האירוע היה האירוע ה-34 בסדרת אירועי רסלמניה.
רסלמניה 34 היה האירוע השני שנערך במרצדס-בנץ סופרדום שבניו אורלינס, לואיזיאנה, אצטדיון שבעבר אירח את רסלמניה 30 ב-6 באפריל 2014. ב-30 באוקטובר 2017, חבילות טיולים לאירוע החלו להימכר; כרטיסים הוצעו למכירה ב-17 בנובמבר 2017, כשמחירו של כרטיס בודד נע בין 35 דולר ל-2500 דולר.
שלושת השירים הרשמיים של האירוע היו "Celebrate", "New Orleans" (שניהם בוצעו על ידי קיד רוק) ו-"Let the Good Times Roll" (שבוצע על ידי פרדי קינג).
מאז שנת 2014, ה-WWE ניסו לבסס את מעמדו של רומן ריינס כמתאבק הבכיר בארגון ו"הפנים של החברה", אך חלק משמעותי מהקהל סירב לקבל זאת.
זה גרם לכך שקריאות בוז נקראו לעברו בכל אחד משלושת הקרבות שבהם לקח חלק, ברסלמניה 31, 32 ו-33; בכולם, הקרבות שלו היו הקרבות המרכזיים של רסלמניה.
התפיסה, שלפיה רומן ריינס הוא ה"נבחר של החברה", הביאה למצב שבו הדעה הרווחת הייתה שריינס יצא כמנצח בקרב שלו ברסלמניה 34 ויהפוך לאלוף האוניברסלי; באותה נשימה, זה היה מצופה שגם אם הוא יעשה זאת, הוא יזכה לקריאות בוז מהקהל.
רסלמניה 33מידע ארגון WWE מותג (ים) Rawסמאקדאון205 לייב תאריך 2 באפריל 2017 עיר אורלנדו, פלורידה אולם אצטדיון קאמפינג וורלד מספר צופים 75,245סדרת אירועי שלם וצפה של ה-WWE:NXT TakeOverOrlandoרסלמניה 33פייבאקסדרת אירועי רסלמניה32רסלמניה 3334
רסלמניה 33 היה אחד מאירועי השלם וצפה של ארגון ההיאבקות האמריקאי ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-2 באפריל 2017, באצטדיון קאמפינג וורלד שבאורלנדו, פלורידה.
האירוע היה האירוע ה-33 בסדרת אירועי רסלמניה.
ב-5 בנובמבר 2018, חבילות טיולים לאירוע החלו להימכר; כרטיסים הוצעו למכירה ב-18 בנובמבר 2016, כשמחירו לכרטיס בודד נע בין 38 דולר ל-2,130 דולר.
רסלמניה 33 נערכה ב-2 באפריל 2017, רסלמניה 33 היה הרסלמניה השלישית שנערכה באצטדיון קאמפינג וורלד אחרי רסלמניה 24 שנערכה ב-2008 ורסלמניה 26 שנערכה ב-2012.
רסלמניה 32 מידע ארגון WWE מותג (ים) Rawסמאקדאון תאריך 3 באפריל 2016 עיר ארלינגטון, טקסס אולם אצטדיון AT&T מספר צופים 101,763סדרת אירועי שלם וצפה של ה-WWE:NXT TakeOverDallasרסלמניה 32פייבאקסדרת אירועי רסלמניה31רסלמניה 3233
רסלמניה 32 היה אחד מאירועי השלם וצפה של ארגון ההיאבקות האמריקאי ה-WWE.
האירוע כלל את שני המותגים (Raw וסמאקדאון) ונערך ב-3 באפריל 2016, באצטדיון AT&T שבארלינגטון, טקסס.
האירוע היה האירוע ה-32 בסדרת אירועי רסלמניה.
רסלמניה נחשב לאירוע הדגל של ה-WWE.
ב-13 באוקטובר 2015, חבילות טיולים לאירוע החלו להימכר; כרטיסים הוצעו למכירה ב-6 בנובמבר 2015, כשמחירו של כרטיס בודד נע בין 18 דולר ל-2,360 דולר.
רסלמניה 32 היה הרסלמניה השלישית שנערך במדינת טקסס, שאירחה בעבר את רסלמניה 17 ורסלמניה 25.
ברסלמניה 32 הגיעו מספר שיא של צופים של 101,763 שיא של כל הזמנים במופעי רסלמניה ושבר את השיא הקודם שעמד על 93,000 אלף צופים ברסלמניה 3. יש אנשים הטוענים שה-WWE שיקרו לגבי מספר הצופים ומספר הצופים האמיתי שהגיע לאירוע הוא עומד על 78,000.
רסלמניה 17 מידע ארגון WWF מותג (ים) Rawסמאקדאון תאריך 1 באפריל 2001 עיר יוסטון, טקסס אולם אצטדיון הרליאנט אסרודום מספר צופים 67,925סיסמה פרסומית ...Houston We Have a Problemסדרת אירועי שלם וצפה של ה-WWEאין דרך החוצהרסלמניה 17באקלאשסדרת אירועי רסלמניה16רסלמניה 1718
רסלמניה 17 (או בשמו המוכר יותר WrestleMania X-Seven) היה אחד מאירועי השלם וצפה של ארגון ההיאבקות האמריקאי ה-WWF.
האירוע כלל את שני המותגים (Raw וסמאקדאון) ונערך ב-1 באפריל 2001, באצטדיון הרליאנט אסרודום שביוסטון, טקסס.
האירוע היה האירוע ה-17 בסדרת אירועי רסלמניה.
רסלמניה נחשב לאירוע הדגל של ה-World Wrestling Federation (ה-WWF, כיום ה-WWE), מאז שהתקיים לראשונה בשנת 1985. זה הוא אירוע השלם וצפה עם תקופת הקיום הארוכה ביותר בהיסטוריה והוא נערך מדי שנה בין אמצע חודש מרץ לאמצע חודש אפריל.
הוא אחד מארבעת אירועי השלם וצפה המקוריים של הארגון, לצד רויאל ראמבל, סאמרסלאם וסדרת ההישרדות; אירועים המכונים "ארבעת הגדולים".
אירוע הרסלמניה מתואר כ"סופרבול של הספורט הבידורי".
באירוע נערכו 12 קרבות וביניהם קרב TLC: שולחנות, סולמות וכיסאות על אליפות הזוגות העולמית של ה-WWF בין ההארדי בויז (ג'ף הארדי ומאט הארדי), אדג' וכריסטיאן האלופים, והדאדלי בויז.
במהלך הקרב, ביצע אדג' את מהלך הסיום שלו, ספיר, מהחבל העליון, על ג'ף הארדי שהיה תלוי על החגורות שהיו תלויות מעל הזירה, מהלך זה נחשב עד היום לאחר ממהלכי הסיום המפורסמים ביותר שנראו ב-WWE.
בסוף הקרב, הצליח אדג' בעזרתו של ריינו לטפס על הסולם, להוריד מוו התלייה את חגורות האליפות ולזכות בהן ביחד עם כריסטיאן.
אנדרטייקר הצליח לבצע את אחד ממהלכי הסיום שלו, הנסיעה האחרונה, וניצח את טריפל H.
בסיום הקרב, לחץ אוסטין את ידו של מקמהן, מה שסיים את יריבותם של סטון קולד ווינס מקמהן, שהייתה אחת מהיריביות הגדולות ביותר בהיסטוריה של ה-WWE.
ברויאל ראמבל, צ'יינה נפצעה בצוואר (כחלק מהעלילה) במהלך קרב נגד אייבורי, מה שגרם לה להפסיד ולהיכשל בניסיונה לזכות באליפות הנשים.
על מנת שצ'יינה תקבל הזדמנות נוספת להתמודד על התואר, אייבורי דרשה חוזה קרב שבתוכו יהיה סעיף אשר יפטור אותה מכל אשמה במידה שצ'יינה תספוג פציעה.
עם ההסכמה לסעיף זה, נכנס סעיף נוסף לחוזה שבו חברי קבוצת Right To Censor של אייבורי יורחקו מהזירה.
רסלמניה 31 מידע ארגון WWE מותג (ים) Rawסמאקדאון תאריך 29 במרץ 2015 עיר סנטה קלרה, קליפורניה אולם אצטדיון ליווייס מספר צופים 76,976סדרת אירועי שלם וצפה של ה-WWEחוקי אקסטריםרסלמניה 31פייבאקסדרת אירועי רסלמניה30רסלמניה 3132
רסלמניה 31 היה אחד מאירועי השלם וצפה של ארגון ההיאבקות האמריקאי ה-WWE.
האירוע כלל את שני המותג (Raw וסמאקדאון) ונערך ב-29 במרץ 2015, באצטדיון ליווייס שבסנטה קלרה, קליפורניה.
האירוע היה האירוע ה-31 בסדרת אירועי רסלמניה.
ב-29 במרץ 2015, התקיים האירוע רסלמניה 31 באצטדיון ליווייס הממוקם בסנטה קלרה, קליפורניה.
האירוע כלל 9 קרבות (7 באירוע עצמו ועוד 2 במופע המקדים).
אחד הקרבות בתוכנית המוקדמת היה קרב הבאטל רויאל לזכרו של אנדרה הענק שנערך בפעם השנייה ברסלמניה, והפעם ביג שואו שהודח אחרון ברסלמניה הקודמת (רסלמניה 30), זכה לאחר שהדיח את דמיאן מיזדאו.
האירוע הראשי נפתח בקרב סולמות על האליפות הבין יבשתית כאשר דניאל בריאן זכה ולקח את החגורה וזכה באליפות.
לאחר מכן, רנדי אורטון הביס את סת' רולינס בקרב יחידים לאחר שביצע את מהלך הסיום שלו RKO אחרי שהחזיר את מהלך הסיום של רולינס הקארב סטופ.
סטינג ערך את הופעת הבכורה שלו ב-WWE כשהתאבק נגד טריפל אייץ'.
במהלך הקרב הגיעו משתתפי הסטייבל DX וה-nWo לעזור לסטינג ולטריפל אייץ'.
טריפל אייץ' זכה בקרב ולאחר מכן הם לחצו ידיים.
ג'ון סינה הביס את רוסב והפך לאלוף ארצות הברית בפעם הרביעית בקריירה שלו.
אנדרטייקר הופיע לראשונה ברסלמניה לאחר שרצף הניצחונות שלו נקטע ברסלמניה הקודמת על ידי ברוק לסנר, והביס את בריי וויאט, ובכך הפך את הרצף שלו ברסלמניה מ-"1–21" ל-"1–22".
סת' רולינס הגיע בסוף הקרב ופדה את מזוודת הכסף בבנק שלו, ובכך הצטרף לקרב והפך אותו לקרב משולש.
בסופו של דבר רולינס הצמיד את ריינס וזכה באליפות ה-WWE במשקל כבד.
16:43(א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע
רסלמניה 12 מידע ארגון WWF תאריך 31 במרץ 1996 עיר אנהיים, קליפורניה אולם ארוהד פונד של אנהיים מספר צופים 18,853 סדרת אירועי שלם וצפה של ה-WWEIn Your House 6רסלמניה 12:In Your House 7,Good FriendsBetter Enemies סדרת אירועי רסלמניה11רסלמניה 1213
רסלמניה 12 (ידועה גם בשם WrestleMania XII) היה אחד מאירועי השלם וצפה של ארגון ההיאבקות האמריקאי, ה-WWF.
האירוע נערך ב-31 במרץ 1996, באצטדיון ארוהד פונד של אנהיים שבאנהיים, קליפורניה.
האירוע היה האירוע ה-12 בסדרת אירועי רסלמניה.
בקרב המרכזי, שון מייקלס ניצח את ברט הארט בקרב איירון מן של 60 דקות וזכה באליפות העולם במשקל כבד של ה-WWF.
בחזרה שלו לארגון לאחר היעדרות של ארבע שנים, האולטימייט ווריור ניצח את האנטר הרסט הלמסלי.
רודי פייפר התחרה בקרב הראשון שלו מאז שנת 1994, לאחר שעזב לטובת הארגון WCW, ובו ניצח את גולדאסט.
הפיוד המשני לקראת רסלמניה זו היה בין האולטימייט ווריור, שביצע את חזרתו לארגון לאחר היעדרות של ארבע שנים, לבין האנטר הרסט הלמסלי.
הלמסלי ערך את הופעת הבכורה שלו ב-WWF במאי 1995, כשהציג דמות מפונקת, עשירה וסנובית.
במהלך השנה, הלמסלי פתח ברצף ניצחונות.
מנגד, האולטימייט ווריור עזב את ה-WWF בשנת 1992 לאחר שנכשל בבדיקת סמים.
הקרב האחרון שלו היה ב-8 בנובמבר בתוכנית Saturday Night's Main Event, שבו הוא ו"מאצ'ו מן" רנדי סאבאג' ניצחו בקרב זוגות את טד דיביאסי ו-ארווין אר שייסטר.
לאחר ארבע שנים, נודע שהאולטימייט ווריור יחתום מחדש בארגון ה-WWF בניסיון להגדיל את הרייטינג של האירוע ולנצח את הלמסלי הבלתי מנוצח ברסלמניה 12.
האירוע קיבל ביקורות טובות בקרב המבקרים והצופים, כשהקרב המרכזי עמד בראש ביקורות אלה.
רוב מקניו מהאתר 411Mania תיאר את קרב הפתיחה כ"טוב מאוד", ונתן לו ציון 3.25 כוכבים.
לעומת זאת, את הקרב בין הלמסלי לווריור תיאר כ"קרב הגרוע ביותר של הערב".
לקרב המרכזי נתן את הציון הגבוה ביותר של הערב, כשהעניק לקרב ציון של 4 כוכבים.
מנגד, הוא חילק את הציון לשני פרמטרים, "ל-40 הדקות הראשונות נתתי ציון של 3 כוכבים, בעוד של-20 דקות האחרות נתתי ציון של 5 כוכבים".
לאירוע בשלמותו נתן ציון של 7 כוכבים מתוך 10.
בשנת 2015, ריאן דילברט מהאתר Bleacher Report דירג את האירוע במקום ה-16 מתוך 30 הרסלמניות הראשונות.
מס' תוצאות התניות זמן F1 הבאדידונאס (סקיפ וזיפ) (עם סאני) ניצחו את הגודווינס (הנרי או.
גודווין) (עם הילבילי ג'ים) גמר הטורניר על אליפות הזוגות של ה-WWF הפנויה 05:52 2 הבריטיש בולדוג, אואן הארט וויידר (עם ג'ים קורנט) ניצחו את אחמד ג'ונסון, ג'ייק רוברטס ויוקוזונה (עם מר.
טורניר על אליפות הזוגות של ה-WWF הפנויה
טורניר זה קבע את אלופי הזוגות החדשים של ה-WWF לאחר שהאלופים הקודמים, הסמוקינג גאנס, נאלצו לוותר על חגורות האליפות בשל פציעה בצווארו של בילי גאן.
הבאדידונאס (סקיפ וזיפ) ניצחו בטורניר וכתוצאה מכך הפכו לאלופי הזוגות החדשים של ה-WWF.
תוצאה זוכה שיטה הערות זמן1–0שון מייקלסהצמדהמייקלס הצמיד את הארט לאחר שביצע עליו את מהלך ה-Sweet Chin Music01:01:52
רסלמניה 8 מידע ארגון WWF תאריך 5 באפריל 1992 עיר אינדיאנפוליס, אינדיאנה אולם הוז'ר דום מספר צופים 62,167סיסמה פרסומית !Friendship Torn Apart!The Macho/Flair Affair סדרת אירועי שלם וצפה של ה-WWEרויאל ראמבלרסלמניה 8סאמרסלאם סדרת אירועי רסלמניה7רסלמניה 89
רסלמניה 8 (או בשמו המוכר יותר WrestleMania VIII) היה אחד מאירועי השלם וצפה של ארגון ההיאבקות האמריקאי, ה-WWF.
האירוע נערך ב-5 באפריל 1992, באצטדיון הוז'ר דום שבאינדיאנפוליס, אינדיאנה.
האירוע היה האירוע ה-8 בסדרת אירועי רסלמניה.
עשרה קרבות התנהלו באירוע, כולל אחד שהיה קרב חושך.
לאירוע היו שני קרבות מרכזיים ששניהם פורסמו על פוסטר האירוע.
בראשון, אלוף העולם במשקל כבד של ה-WWF, ריק פלייר הגן על התואר נגד רנדי סאבאג', ובשני, האלק הוגאן התחרה בקרב יחידים נגד סיד ג'סטיס.
בקרב המרכזי הראשון, פלייר כשל בניסיונו להגן על התואר, כשרנדי סאבאג' זכה באליפות העולם במשקל כבד של ה-WWF ובקרב המרכזי השני, הוגאן גבר על סיד.
עוד ברשימת הקרבות, ברט הארט ניצח את רודי פייפר וזכה באליפות הבין-יבשתית, והנאטורל דיסאסטרס (ארת'קוייק וטייפון) ניצחו את מאני אינק (ארווין אר שייסטר וטד דיביאסי) בקרב זוגות על אליפות הזוגות של ה-WWF כתוצאה מספירת חוץ, אך לא זכו בחגורות האליפות.
צוות השידור של האירוע הכיל את גורילה מונסון ובובי הינן.
לאחר ששימש כשדר המוביל של שבעת הרסלמניות הקודמות, זאת הייתה הפעם האחרונה שמונסון שימש כשדר של רסלמניה.
הקרב שתוכנן בין הבריטיש בולדוג לברזרקר לא התרחש עקב אילוצי זמן.
הסיומת לקרב של הוגאן נגד סיד לא התרחשה כמתוכנן.
התכנון המקורי היה שהוגאן יבצע על סיד את מהלך הלג דרופ ולאחר מכן פאפא שאנגו יגיח וישבור את ניסיון ההצמדה, מה שיגרום לפסילתו של סיד.
לעומת זאת, פאפא שאנגו פיספס או לא קרא נכון את הסיטואציה ולכן איחר בהגעתו לזירה, מה שגרם לסיד לאלתר ולצאת מניסיון ההצמדה של הוגאן לבדו.
מנקודה זו, השופט ארל הבנר פסל בכל מקרה את סיד בגלל התערבותו של המנג'ר שלו, הארווי וויפלמן.
האולטימייט ווריור ערך הופעה מפתיעה בתום האירוע כשנחלץ לעזרתו של הוגאן לאחר תקיפה מצד סיד ופאפא שאנגו.
הליג'ן אוף דום היו אמורים להיות הטוענים לכתר לאליפות הזוגות, אך הוק נפצע או היה תחת השעיה עד לאחר רסלמניה.
כתוצאה מכך, המחליפים שלהם כטוענים לכתר היו הנאצ'ורל דיסאסטרס (ארת'קוייק וטייפון).
התכנון המקורי לקרב המרכזי היה קרב בין ריק פלייר להאלק הוגאן על אליפות העולם במשקל כבד של ה-WWF, המפגש בין השניים אף קודם לרשתות הטלוויזיה במהלך מסיבת העיתונאים לקראת האירוע.
גם פלייר וגם הוגאן התאבקו האחד נגד השני במספר קרבות במסגרת אירועים בשידור ישיר שאינם שודרו בטלוויזיה.
לאחר מכן, התכנון לרסלמניה זו שונה לקרב מרכזי כפול שבו האלק הוגאן יתחרה מול סיד ג'סטיס, בעוד שפלייר יתחרה נגד רנדי סאבאג'.
מסיבות עלילתיות, סיד התאבק נגד הוגאן עקב מתיחות בין השניים מאירוע הרויאל ראמבל של אותה השנה, שבו הוגאן הודח על ידי סיד.
מהלך זה אפשר להוגאן להדיח את סיד מבחוץ על ידי עזרה מריק פלייר, כך שהאחרון לא רק ניצח בקרב הרויאל ראמבל המסורתי, אלא גם זכה באליפות העולם במשקל כבד של ה-WWF.
זכייה זו הפכה את ריק פלייר למתאבק השני שזכה גם באליפות העולם במשקל כבד של ה-WWF וגם באליפות העולם במשקל כבד של ה-NWA.
הראשון שעשה זאת היה "נער הטבע" המקורי, באדי רוג'רס.
הקרב בין הוגאן לסיד כונה בשם "הקרב האחרון של הוגאן", אך למעשה, הוגאן נעדר מהופעות על המרקע עקב שערוריית סטרואידים שבה היה מעורב והחלה להתפרץ בחדשות.
באותה התקופה החברה החזיקה במדיניות שבה הקרבות לא כוללים דם.
אף על פי כן, ריק פלייר נתפס כאשר חתך את עצמו במהלך הקרב שלו ואף נקנס בכמה אלפי דולרים.
למרות שגם ברט הארט חתך את עצמו, הוא היה מספיק דיסקרטי במעשה שלו, שזה נחשב כתאונה ומשום כך הוא אפילו לא נקנס, בניגוד לפלייר.
באחד מהופעותיו הראשונות ב-WWF, שיין מקמהן היה אחד מבכירי ההנהלה מאחורי הקלעים שניסה לשמור על מיס אליזבת' רחוק מהזירה במהלך הקרב של פלייר נגד סאבאג'.
לאחר מכן, הוא ריסן את סאבאג' מקטטה שנבעה כתוצאה מכך לאחר הקרב.
היריב העיקרי של סאבאג' לאורך עונות האביב והקיץ של שנת 1992 היה ריק פלייר, כשמיס אליזבת' המשיכה לתפקד משחק בפיוד הזה.
לאחר מכן, נחשף במגזין של ה-WWF שהתמונות של פלייר ביחד עם אליזבת' היו מזויפות, ולמעשה היו של סאבאג' ואליזבת'.
במציאות, סאבאג' ואליזבת' עמדו להיפרד ואכן עשו זאת, כשהופעתה האחרונה של אליזבת' ב-WWF הייתה ב-19 באפריל 1992 באירוע השלם וצפה UK Rampage.
רסלמניה 8 סימלה את האירוע השלם וצפה האחרון של אליזבת' בארצות הברית עבור ה-WWF.
למרות שהפיוד בין סאבאג' לפלייר המשיך, ההיבט של אליזבת' נמחק מהעלילה, והזוג לשעבר התגרש באופן רשמי בספטמבר 1992.
שון מייקלס קיבל פוש גדול ראשון בקריירת היחידים שלו, כשאיתגר את רנדי סאבאג' על אליפות העולם במשקל כבד באירופה, בזמן שאיתגר את ברט הארט על האליפות הבין יבשתית, ובנוסף חבר פעמיים לריק פלייר בקרבות צמדים נגד הארט וסאבאג'.
בסופו של דבר, מייקלס זכה באליפות הבין יבשתית של ה-WWF מידי הבריטיש בולדוג (שזכה בתואר לאחר שניצח את הארט באירוע סאמרסלאם על אדמת לונדון, אנגליה) באוקטובר.
הוגאן ופייפר נעדרו מהופעות לאחר רסלמניה 8. ג'ייק רוברטס עזב את החברה, אך חזר לאחר ארבע שנים, כשחזר בגימיק של "נוצרי שנולד מחדש".
סיד ג'סטיס לא נחל הצלחות בקרבות שלו לאחר רסלמניה נגד האולטימייט ווריור ואנדרטייקר ובסופו של דבר עזב את החברה, אך חזר בשנת 1995.
המבקרים שיבחו את הקרב על האליפות הבין יבשתית בין פייפר להארט.
מצד שני, העיתונאי של Wrestling Observer Newsletter, דייב מלצר, העניק לקרב המרכזי בין הוגאן לסיד ציון של 2 כוכבים בלבד, כאשר הוא ציין את הביצועים חסרי הברק של שניהם בנוסף לכניסה המאוחרת של פאפא שאנגו אשר הצריכה אותו לפעול באופן יותר מהר בסיומת הקרב.
ריי קומבס - קרב ארבעה נגד ארבעהשופטים
ליג'ן אוף דום - מרואיינים
רסלמניה 36 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ טלוויזיה של ה-WWE Network.
האירוע כלל את שלושת המותגים (Raw, סמאקדאון ו-NXT) - הראשון שכלל את המותג NXT.
האירוע צולם ב-25 וב-26 במרץ 2020 ושודר ב-4 וב-5 באפריל, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה.
במקור, האירוע היה אמור להיערך בשידור ישיר ב-5 באפריל 2020 באצטדיון ריימונד ג'יימס שבטמפה, פלורידה.
אולם, באמצע מרץ 2020, ארגון ה-WWE נאלץ להעביר את כל המופעים המתוכננים שלו למתחם האימונים שלו, ה-WWE Performance Center, הנמצא באורלנדו, פלורידה עקב התפרצות מגפת הקורונה.
כמו כן, האירוע היה אירוע הרסלמניה הראשון שחולק לשני ערבים נפרדים.
הקרבות באירוע צולמו ב-Performance Center ב-25 וב-26 במרץ, מלבד שני קרבות (קרב בית הקברות בין אנדרטייקר ל-AJ סטיילס וקרב ה-Firefly Fun House בין "השד" בריי וויאט לג'ון סינה) שצולמו במקומות אחרים בסגנון קולנועי.
האירוע קיבל לרוב ביקורות חיוביות בקרב המבקרים והצופים; למרות היעדר נוכחות הקהל ובניית היריבויות הלקויה (בנוסף למספר מתאבקים שהוסרו מהאירוע עקב מצבם הבריאותי, כולל רומן ריינס, המיז, אנדרדה ודנה ברוק, שהיו אמורים להגן או לאתגר על אליפויות), הייתה הרגשה שהאירוע עלה על הציפיות.
קרב בית הקברות בין אנדרטייקר ל-AJ סטיילס וקרב ה-Firefly Fun House בין וויאט לסינה הוצגו כנקודות השיא של האירוע עקב הייחודיות שלהם.
רסלמניה נחשב לאירוע הדגל של ה-WWE, מאז שהתקיים לראשונה בשנת 1985. זה הוא אירוע השלם וצפה עם תקופת הקיום הארוכה ביותר בהיסטוריה והוא נערך מדי שנה בין אמצע חודש מרץ לאמצע חודש אפריל.
אירוע הרסלמניה מדורג במקום השישי ברשימת אירועי הספורט המוערכים ביותר על ידי המגזין פורבס, כשלא פעם תואר כ"סופרבול של הספורט הבידורי".
רסלמניה 36 היה אירוע הרסלמניה הראשון שייערך בעיר טמפה והרביעי שייערך במדינת פלורידה (אחרי 24, 28 ו-33).
האירוע כלל מתאבקים מ-Raw וסמאקדאון בנוסף ל-NXT, אף על פי שמתאבקי ה-NXT הופיעו בשנים הקודמות ברסלמניה כחלק מקרבות הבאטל רויאל המסורתיים.
זה הוא היה אירוע הרסלמניה הראשון שכלל את מותג זה, לאחר שהוא הוכר בספטמבר 2019 כאחד משלושת המותגים הראשיים של ה-WWE.
שחקן ה-NFL לשעבר, רוב גרונקובסקי, שחתם על חוזה קודם לכן ב-WWE, הוכרז כמנחה האירוע של רסלמניה 36.
הלילה הראשון והלילה השני של רסלמניה נמכרו כאירועי שלם וצפה נפרדים, כששניהם היו זמינים לקנייה כחבילה.
בפעם הראשונה, ארגון ה-WWE הודיע שהאירוע יהיה זמין לרכישה דיגיטלית בארצות הברית דרך האפליקציות של FITE TV ו-Fox Sports.
רשת הטלוויזיה ESPN, שלא רגילה לשדר אירועי WWE באופן ישיר, שידרה שידורים חוזרים של אירועי העבר של רסלמניה כחלק מהבנייה לקראת האירוע.
השיר "Blinding Lights" בביצוע דה ויקנד היה השיר הרשמי של האירוע.
רשימת הקרבות שונתה בעקבות פציעות ובעיות שנבעו מהמגפה.
טריפל H אישר שעקב הנסיבות, לא יינקטו שום צעדים מטעם ה-WWE נגד מתאבקים שנעדרו מהאירוע.
בפעם הראשונה מאז רסלמניה 23 בשנת 2007, טריפל H לא לקח חלק פעיל בקרב באירוע.
לעומת זאת, נתון זה תוכנן מראש עוד לפני שהמגפה פרצה.
קרבות הבאטל רויאל המסורתיים של רסלמניה, קרב הבאטל רויאל לזכרו של אנדרה הענק וקרב הבאטל רויאל נשים של רסלמניה, לא תוכננו להתקיים ברסלמניה 36 על מנת להגביל את כמות המתאבקים הנמצאת בזירה בזמן נתון.
רומן ריינס ביקש לא לקחת חלק באירוע, משום שהוא היה נמצא במצב של כשל חיסוני מההתמודדות הקודמת שלו במחלת הלוקמיה, כתוצאה מכך, הארגון כיבד את בקשתו והוא הוסר מקרב האליפות מול גולדברג; ברון סטרומן נבחר כמחליפו של ריינס בקרב.
אנדרדה, שהיה אמור להתחרות ביחד עם אנג'ל גרזה מול הסטריט פרופיטס (אנג'לו דוקינס ומונטז פורד) על אליפות הזוגות של Raw, הוסר מהקרב עקב פציעה והוחלף על ידי נציג NXT, אוסטין ת'יאורי.
כמה שעות לפני הלילה הראשון של האירוע, עקב שפעת שהמיז ספג, הוא הוסר מקרב הסולם המתוכנן; כתוצאה מכך, קרב הזוגות סולם משולש הפך לקרב יחידים סולם משולש, כשכל אחד מנבחרי הצמדים (ג'ון מוריסון, ג'ימי אוסו וקופי קינגסטון) ייצג את הצמד שלו בקרב על אליפות הזוגות של סמאקדאון.
דנה ברוק הייתה אמורה לקחת חלק בקרב ההדחות המשושה על אליפות הנשים של סמאקדאון, אך היא הוסרה מקרב זה עקב כניסה לבידוד, ולכן הקרב הפך לקרב הדחות מחומש.
דווח גם שריי מיסטריו היה אמור להיכנס לבידוד כמשנה זהירות, אך הוא לא נכלל בשום קרב קודם לכן, אף על פי שהיו דיווחים על כך שהוא יתמודד מול אנדרדה על אליפות ארצות הברית.
לילה לאחר מכן בתוכנית Raw, מקינטייר בחר לאתגר את לסנר לקרב על אליפות ה-WWE ברסלמניה.
באירוע סופר שואודאון, לסנר הגן בהצלחה על תוארו נגד ריקושט, מה שהבטיח את קיום קרב האליפות בינו לבין מקינטייר ברסלמניה.
לאחר שזכה באליפות האוניברסלית באירוע סופר שואודאון, חבר היכל התהילה, גולדברג, פתח את תוכנית סמאקדאון לילה לאחר מכן, כשהציב אתגר פתוח על התואר שלו בעזרת אמירת הביטוי הקבוע שלו, "מי הבא?" .
האחרון נענה לאתגר של גולדברג בחיוב וכתוצאה מכך הקרב ביניהם נקבע לאירוע רסלמניה 36. לעומת זאת, ב-26 במרץ, דווח שריינס ביקש לא לקחת חלק באירוע, משום שהוא נמצא במצב של כשל חיסוני מההתמודדות הקודמת שלו במחלת הלוקמיה.
הארגון נאלץ לכבד את בקשתו.
טריפל H אישר את הדיווח ב-29 במרץ במהלך ראיון בתוכנית SportsCenter של הערוץ ESPN.
חמישה ימים לאחר מכן ב-3 באפריל בתוכנית סמאקדאון, ברון סטרומן הוכרז כמחליף של ריינס בקרב.
באירוע הרויאל ראמבל, שארלוט פלייר ניצחה בקרב הרויאל ראמבל וכתוצאה מכך ניתנה לה הזכות להתחרות על אליפות נשים לבחירתה ברסלמניה.
ב-3 בפברואר בתוכנית Raw, פלייר אמרה שהיא ניצחה בעבר מספר פעמים גם את אלופת הנשים של Raw וגם את אלופת הנשים של סמאקדאון.
האחרונה הופיעה ב-5 בפברואר בפרק של התוכנית NXT כדי לתת את תשובתה לאתגר, אף על פי שהתשובה לא ניתנה.
היא קטעה את ביאנקה בלאייר, יריבתה של ריפלי באירוע NXT TakeOver: Portland, כשלאחר מכן ריפלי יצאה אל הזירה בעצמה.
לאחר שפלייר זלזלה בבלאייר, גם האחרונה וגם ריפלי תקפו את פלייר.
לאחר ניצחונה של ריפלי על שרה לוגאן ב-10 בפברואר בתוכנית Raw, היא דרשה תשובה מפלייר, שפעם נוספת היא סבלה מדיחוי, כשפלייר אמרה שריפלי אולי לא תהיה בכלל אלופה אחרי האירוע בפורטלנד.
באירוע NXT TakeOver: Portland, שנערך ב-16 בפברואר, ריפלי הגנה בהצלחה על התואר נגד בלאייר; לאחר הקרב, פלייר תקפה את ריפלי ואז הודיעה שהיא מאתגרת את ריפלי לקרב על אליפות הנשים של NXT ברסלמניה.
זו הייתה הפעם הראשונה שבה הזוכה בקרב הראמבל בחר/ה לאתגר אלוף מ-NXT לקרב על התואר ברסלמניה.
היריבות בין בקי לינץ' לשיינה בייזלר החלה עוד לפני אירוע סדרת ההישרדות.
באירוע עצמו, שיינה בייזלר, שכיהנה אז כאלופת הנשים של NXT ניצחה את אלופת הנשים של Raw, בקי לינץ' ואלופת הנשים של סמאקדאון, ביילי בקרב אלופות משולש שאינו היה על אף אחת מחגורות האליפות, לאחר שהיא הכניעה את ביילי כדי להשיג את הניצחון.
לאחר שהפסידה את אליפות הנשים של NXT, בייזלר הופיעה ככניסה האחרונה בקרב הרויאל ראמבל של הנשים, שבו כמעט והצליחה לנצח, אך הודחה לבסוף על ידי המנצחת בקרב, שארלוט פלייר.
לאחר ההגנה המוצלחת של ביילי על התואר ב-10 בפברואר בתוכנית Raw, בייזלר תקפה את לינץ' ואף נשכה את לינץ' בצווארה, כך שגרם לאחרונה לדמם רבות, מעשה שהצית מחדש את הפיוד בין השתיים.
כתוצאה מהניצחון, קרב בין בייזלר ללינץ' על אליפות הנשים של Raw נקבע לאירוע רסלמניה 36.
ב-20 במרץ בתוכנית סמאקדאון, הג'נרל מנג'רית לשעבר של התוכנית, פייג' הופיעה דרך שיחת סקייפ, כשהיא נקטעה על ידי אלופת הנשים של סמאקדאון, ביילי, וחברתה, סשה בנקס.
פייג' הודיעה שלאחר שיחות עם נציגי רשת הטלוויזיה פוקס היא תוכל להכריז על קרב שתרצה ברסלמניה.
היא הודיעה לביילי שהיא תגן על התואר שלה בקרב הדחות משושה נגד לייסי אוואנס, דנה ברוק, טמינה, נעמי וסשה בנקס.
ארבעה ימים לאחר מכן, דווח שדנה ברוק הוסרה מהקרב בשל מחלה וכתוצאה מכך הקרב הפך לקרב הדחות מחומש.